**Ludas Községi Önkormányzat Képviselő – testületének**

**9/2017. (VII.28.) önkormányzati rendelete**

**a hivatali helyiségen kívüli, valamint a hivatali munkaidőn kívüli házasságkötések szabályozásáról**

Ludas Községi Önkormányzat Képviselő – testülete az anyakönyvi eljárásról szóló 2010. évi I. törvény 96. § - ában kapott felhatalmazás alapján, és az Alaptörvény 32. cikk (1) bekezdés a) pontjában és a 32. cikk (2) bekezdésében meghatározott feladatkörében eljárva a következőket rendeli el:

1. **A rendelet hatálya**

**1. §**

A rendelet hatálya kiterjed Ludas Községi Önkormányzatának közigazgatási területén történő házasságkötésekre.

1. **A hivatali helyiségen kívüli, valamint a munkaidőn kívüli házasságkötések szabályai**

**2.  §**

(1) Házasságkötést lebonyolítani munkanapokon, valamint szombaton, kivételes esetben vasárnap, 09:00 - 20:00 óra időszakban lehet.

(2) A hivatali helyiségen kívüli házasságkötést hivatali munkaidőn belül csak ügyfélfogadási időn kívül lehet lefolytatni.

(3) A házasságkötés vasárnapi napon történő megkötése, hivatali helyiségen kívül történő lebonyolítását, vagy hivatali időn kívüli megtartása tárgyában - a felek Elektronikus Anyakönyvi Rendszerből letöltött formanyomtatványon benyújtott kérelmére - a jegyző az anyakönyvvezetővel való egyeztetést követően 8 napon belül dönt.

(4) A korábban előjegyzésbe vett házasságkötések megtartását nem veszélyeztetheti másik házasságkötés hivatali helyiségen kívüli engedélyezése.

1. **A házasságkötés és az anyakönyvvezető díjazása**

**3. §**

A házasságkötéssel kapcsolatban nyújtott szolgáltatásokat Ludas Községi Önkormányzata díjmentesen biztosítja.

**4. §**

A hivatali munkaidőn kívül történő házasságkötésnél közreműködő anyakönyvvezetőt a közszolgálati tisztviselőkről szóló törvényben meghatározott mértékű szabadidő illeti meg.

**4. Záró rendelkezések**

**5. §**

(1) Jelen rendelet a kihirdetését követő napon lép hatályba.

(2) E rendelet hatálybalépésével egyidejűleg hatályát veszti a Ludas Községi Önkormányzat Képviselő-testületének 5/2011. (III.11.) önkormányzati rendelete az egyes anyakönyvi események engedélyezésének szabályairól, valamint az azokért fizetendő díjak mértékéről szóló önkormányzati rendelete.

Ludas, 2017. június 21.

**Vargáné Csengeri Mónika                                                  dr. Horváth Csilla**

**polgármester                                                                                  jegyző**

**Záradék:** A rendelet kihirdetve: 2017. július 28.

dr. Horváth Csilla

         jegyző